Under kommando av Cornwallis ble 4000 briter og hessere brukt i et firdelt overraskelsesangrep mot garnisonen. To grupper marsjerte nordover på begge sidene av Raritan, mens en tredje kontingent krysset elven lenger oppe for å angripe fra vest. Den fjerde gruppen beveget seg fra øst for å blokkere den potensielle retrettruten for amerikanerne. De fremste troppene til under oberst Johann Ewald møtte til å begynne med intens motstand fra amerikanere på Raritans venstre bredd. Kort tid etter krysset den britiske hovedkontingenten til den venstre bredden og gikk inn i Bound Brook. De amerikanske styrkene ble overrumplet og flyktet. General Lincoln unnslapp såvidt og «tok ikke med seg sine klær.» Britenes fjerde kolonne som kom fra øst langs Watchung-fjellene kom for sent til å hindre amerikanernes retrett, men klarte likevel å ta mange menn til fange.